उस्ताद बोले- दिल्ली में प्रदर्शन के बाद अखाड़ों में कम आ रहीं बेटियां, पेरेंट्स भी साथ आ रहे
WFI के अध्यक्ष बृजभूषण शरण सिंह और महिला पहलवानों के यौन शोषण के आरोपों ने कुश्ती की साख और भविष्य पर सवाल खड़े कर दिए हैं। दिल्ली में महिला पहलवान अपने हक में आवाज़ बुलंद कर रही हैं। वहीं देश की राजधानी से 130 किमी;Brij Bhushan, the Khalifa of wrestling said, we are suffering in the fight of wrestlers
मुजफ्फरनगर... पहलवानों का शहर है। छोटे-बड़े यहां 20 अखाड़े और 7 एकेडमी हैं। इन अखाड़ों के उस्ताद और कोच को 'भगवान' जैसा दर्जा दिया गया है। मगर दिल्ली के जंतर-मंतर पर महिला पहलवानों का WFI के अध्यक्ष के खिलाफ हुए धरना-प्रदर्शन ने यहां अखाड़ों के साथ जुड़े विश्वास की बुनियाद को हिला दिया है।
इस असर को करीब से जानने के लिए दैनिक भास्कर टीम दिल्ली से 130Km दूर मुजफ्फरनगर पहुंची। अखाड़ों के उस्तादों ने बताया कि अब अखाड़े में महिला पहलवान कम आती हैं। कई ऐसी हैं, जिनके पेरेंट्स उन्हें छोड़ने आते हैं। ऐसा पहले कभी नहीं हुआ। अखाड़े की मिट्‌टी पहलवान बनाती है, लेकिन इस विवाद ने पहलवानों को मिट्‌टी में मिलाने वाला काम किया है।
पढ़िए मुजफ्फरनगर के अखाड़ों से खास रिपोर्ट...
कुश्ती एकेडमी, स्पोर्ट्स अथॉरिटी ऑफ इंडिया
'गार्जियन बच्चियों को भेज नहीं रहे, कोच को शक से देखते हैं'
दिल्ली से मुजफ्फरनगर को जोड़ने वाले हाईवे से होते हुए हम अर्जुन अवार्ड पहलवान दिव्या काकरान के शहर में दाखिल होते हैं। हम सबसे पहले स्पोर्ट्स अथॉरिटी ऑफ इंडिया की कुश्ती एकेडमी में पहुंचे। यहां एक तरफ लड़के मिट्टी को सींचकर दंगल के लिए तैयार कर रहे हैं। लड़कियां और नए खिलाड़ी मैट पर कुश्ती के दांव सीख रहे थे। सामने कुछ आदमी बेंच पर बैठे थे।
यहां हर उम्र के रेसलर नजर आ रहे थे। यहां हमारी मुलाकात कोच वेद प्रकाश से हुई। वो कई साल से साईं से संचालित इस अकादमी में काम कर रहे हैं। उन्होंने कहा, "यहां कुश्ती का बहुत अच्छा माहौल है। पहलवान भी अच्छे हैं। लेकिन दिल्ली में महिला पहलवानों के प्रदर्शन के बाद कुश्ती की अंतरराष्ट्रीय और राष्ट्रीय स्तर पर बदनामी हो रही है। वुमेन रेसलिंग बहुत प्रभावित हो रही है। गार्जियन बच्चियों को भेज नहीं रहे हैं। गार्जियन के मन में खौफ बैठ गया है कि वुमेन हैरेसमेंट का शिकार उनकी बेटी भी हो सकती है।"
युधिष्ठिर कुश्ती स्टेडियम
'अब पेरेंट्स सोचते हैं कि बेटी सेफ है या नहीं'
यहां से निकलने के बाद हम पतली सड़कों से गुजरते हुए युधिष्ठिर कुश्ती स्टेडियम में पहुंचे। यहां शहीद बचन सिंह और स्व. अरुण पहलवान अखाड़ा सेवा समिति चलाती है। हमारी मुलाकात महिला पहलवान मीनाक्षी से हुई। उन्होंने कहा, "अब घर वाले हमें एकेडमी में भेजने से पहले तमाम सवाल पूछते हैं। वो महिला पहलवानों के वाकये से जोड़कर हमें भी देखते हैं। उन्हें लगता है कि हमारी बेटी एकेडमी में सेफ नहीं है।"
'अब कुश्ती पहले जैसी आसान नहीं'
एक अन्य महिला पहलवान सुहानी की मानें तो अब कुश्ती पहले जैसी आसान नहीं लग रही। लोकल लेवल के गेम तक ठीक है। मगर शहर के बाहर जाने के मौके पर घर वालों की चिंता बढ़ जाती है। पूरे मामले में खामियाजा महिला पहलवानों को उठाना पड़ रहा है।"
'कोच सीखा नहीं पा रहे, खिलाड़ी सीख नहीं पा रहे'
यहीं पर हमारी मुलाकात रेसलर गोपाल से हुई। उन्होंने कहा, "देश के लिए मेडल लाने वाले पहलवानों का अपमान, देश का अपमान है। हम लोग बाहर खेलने जाते हैं, कोच और खिलाड़ी के बीच एक भरोसे पर खेल कायम होता है। अब वो भरोसा ही कटघरे में खड़ा हो गया है। कोच खुलकर हमें दांव-पेंच नहीं सीखा पा रहे, खिलाड़ी खुलकर सीख नहीं पा रहे।"
'महिला रेसलर घटने लगीं..'
कुश्ती स्टेडियम में ट्रेनर मांगेराम कहते हैं, "इस मामले में न्याय नहीं हुआ तो कुश्ती पर बुरा असर होगा। हमारी एकेडमी में पिछले 20 दिनों में रेसलर्स कम हुईं हैं। खासतौर से लड़कियों ने एकेडमी में आना कम कर दिया है। हमारी एकेडमी में पहले 60 खिलाड़ी थे, इसमें 20 लड़कियां थीं। लेकिन अब 12 से 13 लड़कियां ही आती हैं।"
'खलीफाओं पर भरोसा टूट रहा है'
पहलवान मांगेराम कहते हैं, "जो माहौल चल रहा है, उसमें पेरेंट्स अपनी बेटियों को अखाड़ों में भेजने से घबराने लगे हैं। खलीफाओं पर मां, बाप का भरोसा टूट रहा है। उन्हें लगता है, जो आरोप WFI के अध्यक्ष पर लगे हैं, वो किसी और के साथ भी हो सकता है।"
पेरेंट संदीप बोले- मैं बेटी के साथ एकेडमी आता हूं
स्टेडियम से निकलते हुए हमारी मुलाकात पेरेंट संदीप से होती है। वो कहते हैं, "मैं आज तक कभी बेटी के साथ एकेडमी नहीं आया। लेकिन पिछले 7 दिन से मैं एकेडमी आता हूं। सोच रहा हूं कि बेटी का गेम भी चेंज करवा दूं।"
महिला पहलवान अपेक्षा कहती हैं, "पहले मेरे पापा कभी एकेडमी में मुझे नहीं लाए, लेकिन अब वो मेरे साथ आते हैं। मुझे साथ लेकर घर जाते हैं। ये एक तरह का प्रेशर है।"
स्टेडियम से निकलकर हम शहर के अंदर पीरबाबा सुल्तान शाही कल्याण समित के अखाड़े पहुंचे। यहां एक ही जगह पर आमने-सामने 2 अखाड़े हैं। एक तरफ मंदिर अखाड़ा, उसके सामने पीरबाबा अखाड़ा। हम 45 साल से पुराने पीरबाबा अखाड़े में दाखिल होते हैं। यहां पहलवान देसी स्टाइल में कुश्ती सीखते हैं। अखाड़े में एक तरफ पहलवानों के लिए बादाम घोंटे जा रहे हैं। दूसरी ओर मिट्‌टी के अखाड़े में दंगल चल रहा था। शरीर पर तेल मालिश किए पहलवान एक-दूसरे को पटखनी देकर दांव सीख रहे थे।
'बेटियां तेजी से कुश्ती में आ रही थीं, अब ब्रेक जैसा लग गया'
अखाड़े के खलीफा जितेंद्र कहते हैं, "कुश्ती की काफी बदनामी हुई हैं। इस तरह के मामलों से देश में हर कोई शक के दायरे में आएगा। बेटियां जिस तरह कुश्ती में बड़ी तेजी से दाखिल हो रही थीं, उस पर अब ब्रेक जैसा लग रहा है। मां, बाप से लेकर खिलाड़ी और दुनिया में हम कोच शक की नजर में आ चुके हैं।"
अब आपको महिला पहलवानों के प्रदर्शन तक लेकर चलते हैं...
दिन 1 जनवरी... पूरा देश नए साल का जश्न मना रहा था। उस दिन महिला पहलवान विनेश फोगाट ने ट्विटर पर लिखा- '2023 उम्मीद है, आप हमारी उम्मीदों पर खरा उतरेंगे। ज्यादा खुशी, बहुत सारी यादें और और सबको स्वस्थ रखना।' उम्मीद से जुड़े इस मैसेज को पढ़ने से इस बात का बिल्कुल भी अंदाजा नहीं लगाया जा सकता था कि यह पहलवान नए साल की शुरुआत एक ऐसे धरने से करने जा रही हैं, जो राजनीति में खलबली मचा देगा।
इस ट्वीट के ठीक 18वें दिन विनेश फोगाट, साक्षी मलिक, बजरंग पूनिया, सरिता मोर, संगीता फोगाट, सत्यव्रत मलिक, जितेंद्र किन्हा और सुमित मलिक समेत 30 पहलवानों के साथ मिलकर (WFI) रेसलिंग फेडरेशन ऑफ इंडिया के खिलाफ बिगुल फूंक दिया। वे संघ के अध्यक्ष बृजभूषण सिंह पर 'तानाशाही' के आरोप लगाते हुए जंतर-मंतर पर धरने पर बैठ गए हैं। उन्होंने भारतीय कुश्ती संघ को भंग करने की मांग कर दी।
इस लिंक को भी पढ़ें.... 
योगी के जन्मदिन पर गोरखनाथ मठ से रिपोर्ट:52 एकड़ में फैला, गौशाला में 400 गायें; अनाथ बच्चों को फ्री शिक्षा, गरीबों को मुफ्त खाना
यूपी के सीएम योगी आदित्यनाथ ने आज जिंदगी के 51 साल पूरे कर लिए हैं। आज ही के दिन यानी 5 जून, 1972 को उत्तराखंड के पौड़ी गढ़वाल में उनका जन्म हुआ। नाम रखा गया अजय सिंह बिष्ट। 17 साल की उम्र में पहली बार गोरखनाथ मंदिर पहुंचे। दोबारा फिर आए और महंत अवैद्यनाथ को अपना गुरु बनाया। 21 साल की उम्र में गोरखनाथ मंदिर के पीठाधीश्वर और महंत बन गए। यहां से नई शुरुआत हुई। नया नाम मिला-योगी आदित्यनाथ। पढ़ें पूरी खबर...
गीता प्रेस के 100 साल...सनातन धर्म की 92 करोड़ किताबें:चौपाई विवाद के बाद रामचरितमानस की बिक्री बढ़ी
गीता प्रेस...धर्म, आस्था और विश्वास का प्रेस। पिछले दिनों काफी वक्त प्रेस सुर्खियों में रहा है। कभी बंद होने की अफवाहों की वजह से तो कभी रामचरितमानस की चौपाई विवाद की वजह से। लेकिन गीता प्रेस इन सबसे परे है। सनातन धर्म की सबसे ज्यादा किताबें प्रकाशित करने वाला गीता प्रेस...इस वक्त शताब्दी वर्ष (100वीं वर्षगांठ) मना रहा है। समापन समारोह में प्रधानमंत्री नरेंद्र मोदी भी शामिल होंगे। उनके कार्यक्रम की स्वीकृति मिल चुकी है, लेकिन तारीख अभी फाइनल नहीं हुई है। आज संडे बिग स्टोरी में बात... "गीता प्रेस की गाथा"... की करते हैं। यहां पढ़ें पूरी खबर